
1.  UVOD 

      Prema proračunskom kalendaru, Ministarstvo financija do 15. kolovoza tekuće godine dostavlja lokalnim jedinicama Upute za izradu proračuna jedinica lokalne i područne (regionalne) samouprave za iduće trogodišnje  razdoblje. Na temelju dostavljenih Uputa Ministarstva i u skladu s odredbama Zakona o proračunu (Narodne  novine, br. 87/08, 136/12 i 15/15), lokalne jedinice trebaju izraditi svoje upute za izradu proračuna i dostaviti ih  svojim proračunskim i izvanproračunskim korisnicima.
  
      Navedeni rok od 15. kolovoza u kojem Ministarstvo financija dostavlja lokalnim jedinicama Upute za izradu proračuna nije izvršen, odnosno Ministarstvo financija do dana pisanja ovih Uputa nije objavilo i dostavilo lokalnim jedinicama Upute za izradu proračuna za 2022. godinu i projekcija za 2023. i 2024. godinu. 
        S obzirom na kratkoću rokova za pripremu nacrta Proračuna, odnosno da isti treba biti predan općinskom načelniku, najkasnije do 15. listopada tekuće godine, Jedinstveni upravni odjel ne temelju Uputa Ministarstva financija dostavljenih  krajem rujna 2021.  izradio ove Upute za izradu Proračuna Općine Kamanje za razdoblje 2022.-2024. godine.
 
        Ministarstvo financija dostavilo je Upute za izradu proračuna jedinica lokalne i područne (regionalne) samouprave za razdoblje 2022. – 2024. https://mfin.gov.hr/UserDocsImages//dokumenti/o-ministarstvu/lokalna-samouprava//Upute%20za%20izradu%20prora%C4%8Duna%20jedinica%20lokalne%20i%20podru%C4%8Dne%20(regionalne)%20samouprave%20za%2
0razdoblje%202022.%20-%202024..pdf  godine koje sadrže 
       1. temeljne makroekonomske pokazatelje iz Smjernica, 
       2. metodologiju izrade prijedloga financijskog plana proračunskih i 

           izvanproračunskih korisnika proračuna jedinica lokalne i područne    

           (regionalne) samouprave, 
       3. metodologiju izrade proračuna jedinica lokalne i područne (regionalne) 
           samouprave, 
       4. uputu za dostavu dokumenata i unos podataka 
       5. planiranje rashoda proračunskih korisnika i postupanje s viškovima u 
           sklopu decentraliziranih funkcija, 
       6. novost: obveza izrade provedbenih programa 
       7. informacije o dostupnosti materijala na mrežnoj stranici Ministarstva 
         financija 
       8. pripadajuće obrasce. 

Temeljna ekonomska ishodišta i pretpostavke za izradu prijedloga proračuna za razdoblje 2022.-2024. g. 

        Temeljna ekonomska ishodišta, odnosno makroekonomski i fiskalni okvir u srednjoročnom razdoblju detaljno je  obrađen u Smjernicama za izradu držanog proračuna Republike Hrvatske za 2022. i projekcija za 2023. i 2024. Najvažniji elementi makroekonomskog okvira za sljedeće trogodišnje razdoblje dan je u  Tablici 1. 

Tablica 1: Projekcije makroekonomskih pokazatelja Republike Hrvatske 
________________________________________________________________

                                                                   Projekcija       Projekcija      Projekcija      Projekcija

                                                    2020.               2021.            2022.            2023.               2024.

________________________________________________________________________________________  
 
BDP – realni rast (%)
-8,0

5,2
        6,6
    4,1

  3,4

Osobna potrošnja

-6,2

5,1
        4,0
    3,7

  3,6

Državna potrošnja

 3,4

2,7
        2,2
    2,2

  2,3

Bruto inv. u fiskalni kapital      -2,9

9,9
      18,0
    8,5

  4,5

Izvoz roba i usluga
         -25,0
         12,5
      15,8
    6,1

  3,9

Uvoz roba i usluga
         -13,8
         12,3
      14,7              6,7

  4,2

Doprinosi rastu BDP-a 

(postotni bodovi)                -8,0

5,2
        6,6
    4,1

  3,4

Osobna potrošnja

-3,6

3,0
        2,4
    2,2

  2,1

Državna potrošnja

 0,7

0,6
        0,5
    0,5

  0,5
Bruto inv. u fiskalni kapital      -0,6

2,2
        4,2
    2,2

  1,2
Promjena zaliha

 1,3
           0,1
        0,2
    0,1

  0,0

Izvoz roba i usluga
         -13,0
           5,2
        7,0
    2,9

  1,9
Uvoz roba i usluga
            7,2 
          -6,0
       -7,7            -3,7

 -2,4
Rast indeksa potrošačkih 

cijena (%)


0,2

2,0
        1,7
   2,0

  2,3
Rast zaposlenosti (%)*      -1,2

2,3
        1,6
   1,6

  1,4

Stopa nezaposlenosti

anketna (%)


7,5

7,0
        6,5
   6,0

  5,7

_______________________________________________________________________________
Izvor: MFIN 

       Kao posljedica COVID-19 pandemije i mjera uvedenih za njeno suzbijanje, tijekom 2020. godine zaustavljena su  pozitivna kretanja ekonomske aktivnosti bilježena tijekom prethodnih pet godina. U 2020. je zabilježen najveći  realni pad hrvatskog BDP-a u povijesti od 8,0%. Pritom su i domaća i inozemna potražnja snažno negativno doprinijele kretanju BDP-a, dok je izražen pozitivan doprinos kretanju BDP-a došao od kategorije promjene zaliha.  

       U srednjoročnom razdoblju očekuje se snažan oporavak gospodarske aktivnosti koji uključuje i znatne pozitivne učinke NPOO-a. Procijenjeni makroekonomski utjecaj NPOO-a upućuje na ubrzanje stope rasta BDP-a u odnosu  na osnovni scenarij od 0,3 postotnih bodova u 2021., te gotovo 1,5 postotnih bodova u 2022. i 2023. kada je učinak i najsnažniji. Tako se u 2021. godini predviđa realni rast BDP-a od 5,2%, koji će potom ubrzati na 6,6% u 2022., dok će u 2023. i 2024. godini realni rast BDP-a iznositi 4,1%, odnosno 3,4%. Kroz čitavo srednjoročno razdoblje gospodarski rast će se temeljiti na doprinosu domaće potražnje. Doprinos neto inozemne potražnje bit će negativan te relativno stabilan u cijelom razdoblju, a nešto manje izražen tek na kraju projekcijskog razdoblja. 

         Upravna tijela i proračunski korisnici temeljem ovih Uputa obvezni su, pridržavajući se zadanih limita i propisane  metodologije, pristupiti izradi prijedloga svojih financijskih planova za razdoblje 2022.-2024. godine. 
Čelnik jedinice lokalne i područne (regionalne) samouprave odnosno proračunskog korisnika odgovoran je za zakonito i pravilno planiranje i izvršavanje proračuna odnosno financijskog plana. 

2. METODOLOGIJA IZRADE PRIJEDLOGA FINANCIJSKOG PLANA PRORAČUNSKIH I IZVANPRORAČUNSKIH KORISNIKA OPĆINE KAMANJE 

        Metodologija izrade proračuna  propisana je Zakonom o proračunu, Pravilnikom o proračunskim klasifikacijama i Pravilnikom o proračunskom računovodstvu i Računskom planu. 
        Kod izrade ovih Uputa za izradu Proračuna Općine Kamanje za 2022. godinu s projekcijama za 2023. i 2024. godinu, te financijskih planova proračunskih korisnika za isto razdoblje, uzete su u obzir gospodarske i društvene specifičnosti,  te planirani projekti Općine Kamanje i proračunskih korisnika u zadanom razdoblju, uz pridržavanje odredbi Zakona o proračunu i Zakona o fiskalnoj odgovornosti. 
        Čelnik jedinice lokalne samouprave - općinski načelnik, odnosno proračunskog korisnika -ravnatelj odgovoran je za zakonito i pravilno planiranje i izvršavanje proračuna odnosno financijskog plana. 
       U članku 16. Zakona o proračunu, propisano je da se proračun JLPRS sastoji od općeg i posebnog dijela te plana razvojnih programa. Posebni dio proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata.  

Prema članku 17. Zakona o proračunu, financijski plan proračunskih korisnika čine prihodi i primici te rashodi i izdaci raspoređeni u programe koji se sastoje od aktivnosti i projekata.  
       Financijski plan proračunskog korisnika mora obuhvatiti sve izvore financiranja, što proizlazi iz članka 29. Zakona o proračunu. Iz navedenog proizlazi obveza uključivanja svih prihoda i primitaka, rashoda i izdataka proračunskih korisnika u proračun jedinice lokalne i područne (regionalne) samouprave, sukladno ekonomskoj, programskoj, funkcijskoj, organizacijskoj lokacijskoj klasifikaciji te izvorima financiranja. 
      
      Pravilnikom o proračunskom računovodstvu i Računskom planu u izvještaju razine 22 prijenosi proračunskim korisnicima iskazuju se na podskupini računa 367 Prijenosi proračunskim korisnicima iz nadležnog proračuna za financiranje redovne djelatnosti sa pripadajućim podskupinama. Međutim, podskupina 367 ne koristi se u procesu planiranja proračuna Općine već se rashodi proračunskih korisnika iskazuju prema prirodnoj vrsti.  
                Sredstva pomoći koja će Općina ostvariti iz državnog proračuna planiraju se na podskupini računa 633 Pomoći proračunu iz drugih proračuna, dok sredstva koja se ostvaruju iz državnog proračuna za provođenje EU projekata planiraju se na podskupini računa 638 Pomoći iz državnog proračuna temeljem prijenosa EU sredstava.  
        Primljeni predujam iz državnog proračuna za provođenje EU projekata evidentira se zaduženjem novčanih sredstava te odobrenjem osnovnog računa 23957 Obveze za EU predujmove. 
       Nakon nastanka rashoda vezanih za projekt koji se financira iz EU sredstava, za iznos tih rashoda Općina zadužuje osnovni računa 23957 Obveze za EU predujmove te odobrava osnovni račun 63811 Tekuće pomoći iz državnog proračuna temeljem prijenosa sredstava EU odnosno 63821 Kapitalne pomoći iz državnog proračuna temeljem prijenosa sredstava EU. Međutim, ako Općina ili proračunski korisnik sudjeluje u EU programima kojima upravljaju institucije izvan Republike Hrvatske, ostvarena sredstva planiraju na podskupini računa 632 Pomoći od međunarodnih organizacija te institucija i tijela EU. 
Na podskupini računa 639 Prijenosi između proračunskih korisnika istog proračuna planiraju se prijenosi sredstava između subjekata unutar istog proračuna. 

2.1. Namjenski i vlastiti prihodi proračunskih korisnika 
       Odredbom članka 48. Zakona o proračunu, propisana je obveza uplate namjenskih prihoda i primitaka koje ostvare proračunski korisnici jedinice lokalne i područne (regionalne) samouprave u lokalni proračun. 
       Namjenski prihodi i primici jesu pomoći, donacije, prihodi za posebne namjene, prihodi od prodaje ili zamjene imovine u vlasništvu jedinica lokalne i područne (regionalne) samouprave, naknade s naslova osiguranja i namjenski primici od zaduživanja i prodaje dionica i udjela.  
       Nadalje, članak 52. Zakona utvrđuje obvezu uplate vlastitih prihoda proračunskih korisnika u proračun JLS. 
      Općina Kamanje nema uvedenu riznicu i neće moći kroz istu pratiti ostvarivanje i trošenje ove vrste prihoda, te  je  obveza proračunskog korisnika da Općini Kamanje podnosi izvješća o ostvarenim vlastitim i namjenskim prihodima i primicima kao i o načinu njihova korištenja, kvartalno, u roku od 10 dana po isteku izvještajnog razdoblja (do 05.travnja, 05.srpnja, 05.listopada i 31.siječnja), potpisano i ovjereno od čelnika proračunskog korisnika, radi praćenja poslovanja i utroška sredstava od strane nadležnog upravnog tijela. 

2.2. Preraspodjele u 2022.godini 
       Preraspodjele su mehanizam koji daje fleksibilnost u izvršavanju proračuna tijekom godine. Člankom 46. Zakona o proračunu je propisana mogućnost preraspodjele sredstava kod proračuna Općine najviše 5% rashoda i izdataka na proračunskoj stavci (donesenoj od strane predstavničkog tijela) koja se umanjuje, ako to odobri 
načelnik Općine. Iznimno, preraspodjela se može izvršiti najviše do 15% ako se time osigurava povećanje sredstava nacionalnog učešća planiranih u proračunu za financiranje projekata koji se sufinanciraju iz sredstava EU, ako to odobri načelnik Općine. 
       Uz zahtjev za preraspodjelu sredstava potrebno je dostaviti dokumentaciju iz koje je razvidan razlog zbog kojeg se traži povećanje pojedine proračunske stavke odnosno prijedlog smanjenja druge proračunske stavke.  
       Proračunska sredstva ne mogu se preraspodijeliti između Računa prihoda i rashoda i Računa financiranja. 

2.3. Primjena programske i organizacijske klasifikacije u izradi proračuna     

      Pravilnikom o proračunskim klasifikacijama uređeno je da se programskom klasifikacijom definiraju programi, projekti (tekući i kapitalni) i aktivnosti u proračunu. Organizacijska klasifikacija utvrđuje se definiranjem razdjela, glava i proračunskih korisnika. Razdjel se sastoji od jedne ili više glava. Glava je organizacijska razina utvrđena za potrebe planiranja i izvršavanja proračuna, a sastoji se od jednoga ili više proračunskih korisnika. 
 
2.4. Uključivanje vlastitih i namjenskih prihoda i primitaka svih proračunskih korisnika u proračun
      U Uputama za izradu proračuna za 2017. godinu detaljno je obrazložena obveza uključivanja svih prihoda i primitaka, rashoda i izdataka proračunskih korisnika u proračun sukladno ekonomskoj, programskoj, funkcijskoj, organizacijskoj, lokacijskoj klasifikaciji te izvorima financiranja.  

2.5. Planiranje viškova/manjkova iz prethodnih godina u proračun 
       U dijelu 2.1. ove Upute obrazlažu se način i mogućnosti sukcesivnog i višegodišnjeg planiranja pokrića manjka iz prethodne(ih) godine, kao i korištenja kumuliranog viška, ali za proračunske i izvanproračunske korisnike. 
       Navedeno se odnosi i na proračun. 
       U vrijeme izrade proračuna za sljedeću godinu Općina Kamanje ne može u njega uključiti stvarno realiziran rezultat tekuće godine, nego će se nakon utvrđivanja stvarno realiziranog rezultata na dan 31. prosinca prethodne godine isti uključiti u izmjene i dopune proračuna. Sukladno Zakonu o proračunu, izmjenama i dopunama proračuna nije predviđena izmjena usvojenih projekcija za sljedeće dvije proračunske godine, već samo izmjena tekuće godine. 

2.6. Uključivanje višegodišnjeg kapitalnog projekta koji se financira iz zaduživanja u izmjene i dopune proračuna
  
      Člankom 87. stavkom 1. Zakona o proračunu propisano je sljedeće: „(1) Jedinca lokalne i područne (regionalne) samouprave može se dugoročno zadužiti samo za investiciju koja se financira iz njezina proračuna, a koju potvrdi njezino predstavničko tijelo uz suglasnost Vlade, a na prijedlog ministra financija.“. Nadalje, članak 4. stavak 2. Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave (Narodne novine, br. 55/09 i 139/10) propisuje sljedeće: „(2) Investicija iz stavka l. ovoga članka mora biti planirana u proračunu općine, grada ili županije za proračunsku godinu za koju se traži suglasnost za 
zaduživanje, a u skladu s člankom 16. Zakona o proračunu, te utvrđena u odluci o izvršavanju proračuna u skladu s člankom 4. stavkom 2. Zakona o proračunu.“.
  
         U slučaju da Općina Kamanje zatraži suglasnost za zaduženje radi financiranja provedbe višegodišnjeg kapitalnog projekta (predfinanciranje) za koji mu je odobreno sufinanciranje iz EU pomoći (EU sredstva u cijelosti ili većim dijelom dolaze kao refundacija), zato što mu zbog izmijenjenih okolnosti plan projekta predviđen proračunom i projekcijama više nije u skladu sa stvarnim potrebama projekta, nužno je da predstavničko tijelo Općine Kamanje donese odluku o izmjeni odluke o izvršavanju proračuna. 
 
2.7. Planiranje višegodišnjeg EU projekta za koji treba osigurati predfinanciranje iz općih ili namjenskih prihoda i primitaka ili vlastitih prihoda Općine Kamanje 

       Preporuka je Ministarstva financija u planu proračuna otvoriti poseban podizvor u okviru izvora iz kojega će se planirati predfinanciranje EU projekata. U slučajevima kada Općina Kamanje provodi EU projekte za koje se rashodi financiraju iz općih prihoda i primitaka (nastali troškovi se kasnije refundiraju od strane institucija EU) otvoriti  će se poseban podizvor u okviru kojega će se planirati predfinanciranje EU projekata iz općih prihoda i primitaka općine. Navedeni podizvor otvorit će se u okviru izvora Opći prihodi i primici s obzirom na to da se taj podizvor treba „puniti“ iz izvora Opći prihodi i primici. 

2.8. Planiranje kratkoročnog kredita i zajma koji prelazi u sljedeću godinu 

Primitak i povrat kratkoročnih kredita i zajmova koji se vraćaju u istoj proračunskoj godini u kojoj su primljeni, u računovodstvu se ne iskazuje na razredu 8 Primici od financijske imovine i zaduživanja i na razredu 5 Izdaci za financijsku imovinu i otplate zajmova. Stoga kratkoročne kredite i zajmove koji se vraćaju u istoj proračunskoj 
godini ne treba niti planirati na primicima i izdacima.  
Međutim, ako se primljeni kratkoročni zajam ne vraća u godini u kojoj je primljen, u računovodstvu na kraju godine na razredu 8 Primici od financijske imovine i zaduživanja ostaje iskazan iznos koji nije vraćen tijekom godine, dok će sljedeće godine taj isti iznos biti iskazan na razredu 5 Izdaci za financijsku imovinu i otplate 
zajmova.  
Stoga iznos glavnice koji na kraju godine neće biti vraćen treba u tekućoj godini planirati na primicima, a u sljedećoj godini na izdacima. Sredstva kredita ili zajma koja nisu vraćena u tekućoj godini korištena su za pokriće obveza za rashode. Povrat će se u sljedećoj godini financirati iz ostvarenih prihoda. Na taj način ostvarit će se proračunska ravnoteža. 

2.9. Primjena ekonomske klasifikacije 

      Prihod od naknade za uređenje voda prihod je Hrvatskih voda a Hrvatske vode ovlastile su Općinu za taj prihod prikupljaju u ime i za račun Hrvatskih voda. Ovaj prihod prikuplja se zajedno sa komunalnom naknadom. Prihod od naknade za uređenje voda evidentira se na osnovnom računu 23955 Obveze za naplaćene tuđe prihode. 
Obveza za naplaćene tuđe prihode zatvara se u trenutku prijenosa sredstava na račun Hrvatskih voda.  
       Rashodi za projektnu dokumentaciju, usluge konzaltinga i nadzora, koji su povezani s rashodima za tekuće i investicijsko održavanje, evidentiraju se kao i izvedeni radovi na istom osnovnom računu unutar odjeljka 3232 Usluge tekućeg i investicijskog održavanja, a planiraju se na podskupni 323 Rashodi za usluge. Međutim ako su navedeni rashodi povezani s dodatnim ulaganjem, evidentiraju se i planiraju u okviru skupine računa 45     

       Rashodi za dodatna ulaganja na nefinancijskoj imovini. 
       Ukupni prihod od poreza na dohodak planira se unutar podskupine računa 611 Porez i prirez na dohodak. 
       Odredbama Zakona o financiranju jedinica lokalne i područne (regionalne) samouprave („Narodne novine“, broj 127/17), propisano je da se od ukupno ostvarenih prihoda od poreza na dohodak 17% izdvaja za fiskalno izravnanje. Sredstva za fiskalno izravnanje primaju se na dnevnoj bazi i evidentiraju se kao prihod od poreza na dohodak u okviru podskupine računa 611 Porez i prirez na dohodak i to kao nenamjenski prihod. 
       Prema članku 5. Zakona o financiranju jedinica lokalne i područne (regionalne) samouprave, Ministarstvu financija, Poreznoj upravi pripada naknada u iznosu od 1% od ukupno naplaćenih prihoda za troškove obavljanja 
poslova utvrđivanja, evidentiranja, naplate, nadzora i ovrhe poreza na dohodak. Naknadu je potrebno planirati kao materijalni rashod u okviru podskupine računa 323 Rashodi za usluge (računovodstveno se iskazuje na osnovnom računu 32399 Ostale nespomenute usluge). 

2.10. Zaduživanje i davanje jamstva i suglasnosti na zaduživanje 

        Općina Kamanje ne planira se kreditno zadužiti. U Odluci o izvršavanju proračuna, sukladno Pravilniku o postupku zaduživanja i davanja jamstava i suglasnosti jedinica lokalne i područne (regionalne) samouprave („Narodne novine“, broj 55/09 i 139/10), iskazuje se iznos novog duga u tijeku proračunske godine te očekivani iznos ukupnog duga na kraju proračunske godine. Brojčana oznaka iz proračuna mora biti istovjetna oznaci u Odluci o izvršavanju proračuna.
  
       Zakonom o proračunu propisana je obveza i rok dostave ugovora o zaduženju te izvješća o zaduženju, danim jamstvima i suglasnostima putem obrasca IZJS Ministarstvu financija. Oni se skenirani potpisani i ovjereni dostavljaju e-mailom na adresu Ministarstva financija (lokalni.proracuni@mfin.hr) u propisanom roku.
2.11. Izrada i donošenje proračuna i projekcija 

        Člankom 39. Zakona o proračunu utvrđeno je da predstavničko tijelo donosi proračun na razini podskupine (trećoj razini proračunskog plana), dok se projekcije za naredne dvije godine usvajaju na drugoj razini ekonomske klasifikacije. Općinsko vijeće Općine Kamanje donosi proračuna za 2022. godinu na razini podskupine (treća razina računskog plana), a projekcije za 2023. i 2024. godinu na razini skupine (druga razina računskog plana) najkasnije do 31.prosinca 2021. godine. 

2.12. Novost: obveza izrade Provedbenih programa 

         Obveza izrade provedbenih programa jedinicama lokalne i područne (regionalne) samouprave propisana je odredbama Zakona o sustavu strateškog planiranja i upravljanja razvojem Republike Hrvatske (Narodne novine, br. 123/17), a Uredbom o smjernicama za izradu akata strateškog planiranja od nacionalnog značaja i od 
značaja za jedinice lokalne i područne (regionalne) samouprave (Narodne novine, br. 89/18) propisan je obvezni sadržaj te postupci izrade, izvještavanja, praćenja i vrednovanja akata strateškog planiranja od nacionalnog i lokalnog značaja. 

         Provedbeni program je kratkoročni akt strateškog planiranja od značaja za jedinice lokalne i područne (regionalne) samouprave koji izrađuje i donosi izvršno tijelo jedinice lokalne i područne (regionalne) samouprave. 
         

          Provedbeni program, kao provedbeni akt strateškog planiranja lokalne i regionalne razine, ima za cilj osigurati upravnim tijelima jedinice lokalne i područne (regionalne) samouprave, ali i ostalim dionicima samoupravne jedinice, učinkovit i djelotvoran alat za provedbu posebnih ciljeva i prioriteta djelovanja te ostvarenje postavljene vizije razvoja. Provedbeni program jedinice lokalne i područne (regionalne) samouprave izrađuje i donosi izvršno tijelo najkasnije u roku od 120 dana od dana stupanja na dužnost izvršnog tijela jedinice lokalne i područne (regionalne) samouprave, u pravilu na četiri godine jer je vezan je za mandat čelnika. Provedbeni program jedince područne (regionalne) samouprave  Provedbenim programom Općine Kamanje opisuje se i osigurava provedba posebnih ciljeva utvrđenih u planu razvoja jedinice područne (regionalne) samouprave, kao i poveznica mjera utvrđenih za provedbu pojedinog posebnog cilja s odgovarajućim stavkama u proračunu jedince područne (regionalne) samouprave (aktivnostima i projektima) na kojima je potrebno planirati sredstva za provedbu. 

         Više o izradi provedbenih programa jedinice lokalne i područne (regionalne) samouprave mogu naći u Uputama za izradu provedbenih programa jedinica lokalne i područne (regionalne) samouprave na mrežnim stranicama Ministarstva regionalnoga razvoja i fondova Europske unije https://razvoj.gov.hr/istaknute- teme/sustav-strateskog-planiranja-iupravljanja-razvojem-republike-hrvatske-4570/upute-o-postupanju-za-jedinice-lokalne-ipodrucne-regionalne-samouprave/4661
  
2.13. Plan razvojnih programa 
 
          Zakonom o proračunu utvrđena je obveza izrade plana razvojnih programa za proračunske korisnike jedinica lokalne i područne (regionalne) samouprave, kao i za same jedinice lokalne i područne (regionalne) samouprave. 
          Plan razvojnih programa je, uz opći i posebni dio, sastavni dio proračuna jedinice lokalne i područne (regionalne) samouprave. U planu razvojnih programa jedinice lokalne i područne (regionalne) samouprave iskazuju planirane rashode za investicije za trogodišnje razdoblje, te izdvajanja za kapitalne pomoći i donacije. Proračunski korisnici 
proračuna jedinice lokalne samouprave nisu u obvezi izrađivati plan razvojnih programa, ali su u obvezi surađivati s nadležnim upravnim odjelom koji za proračunske korisnike iz svoje nadležnosti priprema plan razvojnih programa. Planovi razvojnih programa predstavlja isječak iz posebnog dijela proračuna. Zakon o proračunu propisuje sadržaj i izgled plana razvojnih programa. 
         Izmjenama i dopunama Zakona o proračunu promijenio se sadržaj plana razvojnih programa. Plan razvojnih programa mora sadržavati ciljeve i prioritete razvoja jedinice lokalne i područne (regionalne) samouprave koji su povezani s programskom i organizacijskom klasifikacijom proračuna. Sam plan razvojnih programa sada 
predstavlja strateško-planski dokument stvarajući dobru pretpostavku za povezivanje svih strateških dokumenata jedinice sa proračunskim planiranjem. Planovi razvojnih programa važni su i u kontekstu priprema jedinica lokalne i područne (regionalne) samouprave za korištenje sredstava iz fondova Europske unije iz razloga što programi i projekti koji se planiraju financirati iz navedenih fondova moraju imati vezu sa strateškim ciljevima i prioritetima jedinica lokalne i područne (regionalne) samouprave, a koji opet moraju biti u suglasju s nacionalnim strateškim ciljevima i prioritetima. 

         Planovi razvojnih programa poveznica su između strateških ciljeva zacrtanih strateškim dokumentima i proračuna za trogodišnje razdoblje. 

         Osnovni ciljevi u provođenju politike Općine Kamanje u narednom razdoblju biti će nastavljanje poduzimanja svih raspoloživih mjera i aktivnosti za podizanje životnih standarda na svim područjima, koliko god to opće prilike budu dozvoljavale, a osobito vezano za: 

          (   održivi gospodarski razvoj, prvenstveno malog i srednjeg poduzetništva i 
               razvoj poslovnih zona, poticanje zapošljavanja,  
          (   razvoj poljoprivrede 
          (   podizanje postignute kvalitete sveukupne komunalne infrastrukture, 
          (   brigu o zdravlju, obrazovanju i socijalnoj sigurnosti, 
          (   promoviranje i poticanje kulturnih i sportskih događanja, 
          (   očuvanje i obnovu spomeničke baštine, 
          (   jačanje kapaciteta za upravljanje zaštitom okoliša i 
          (   energetsku efikasnost. 


3. DOSTAVA DOKUMENATA I UNOS PODATAKA 
3.1. Dostava proračunskih dokumenata Ministarstvu financija i Državnom uredu za reviziju 
Sukladno članku 40. Zakona o proračunu, načelnik, gradonačelnik i župan obvezni su dostaviti Ministarstvu financija sljedeće akte:  
- Proračun za proračunsku godinu i projekcije za sljedeće dvije godine,  
- Odluku o izvršavanju proračuna jedinice lokalne i područne (regionalne) samouprave,  
- Izmjene i dopune Proračuna te izmjene i dopune navedene odluke o izvršavanju   

  proračuna jedinice lokalne i područne (regionalne) samouprave,  
- Odluku o privremenom financiranju jedinica lokalne i područne (regionalne) 
  samouprave, ako predstavničko tijelo ne donese proračun prije početka proračunske 
  godine. 

      Načelnik, gradonačelnik i župan su navedene akte, sukladno navedenim Zakonskim odredbama, obvezni dostaviti Ministarstvu financija u roku od 15 dana od njihova stupanja na snagu na način i u obliku utvrđenom uputama za izradu proračuna jedinica lokalne i područne (regionalne) samouprave. 

       U Uputama iz prethodnih godina istaknuto je kako su jedinice u obvezi na adresu e-pošte Ministarstva financija lokalni.proracuni@mfin.hr  poslati link na navedene dokumente objavljene u službenom glasilu, u roku od 15 dana od dana njihova stupanja na snagu. 

        Sukladno članku 112. Zakona o proračunu, godišnji izvještaj o izvršenju proračuna jedinice lokalne i područne (regionalne) samouprave dostavlja se Ministarstvu financija i Državnom uredu za reviziju u roku od 15 dana nakon što ga donese predstavničko tijelo jedinice lokalne i područne (regionalne) samouprave. 
         Iznimno, ako predstavničko tijelo ne donese izvještaj, isti se dostavlja Ministarstvu financija i Državnom uredu za reviziju u roku od 60 dana od dana podnošenja predstavničkom tijelu.  

          Godišnje izvještaje o izvršenju proračuna jedinice lokalne i područne (regionalne) samouprave nije potrebno dostavljati u papirnatom obliku ni Ministarstvu financija niti Državnom uredu za reviziju.  

Sukladno uputama iz prethodnih godina, a isto vrijedi i za razdoblje 2022. – 2024.:  
      - Ministarstvu financija je potrebno na e-mail adresu lokalni.proracuni@mfin.hr dostaviti isključivo link na internetsku stranicu jedinice lokalne i područne (regionalne) samouprave na kojoj je izvještaj objavljen.  
      - Državnom uredu za reviziju podatak o linku potrebno je dostaviti na e-mail Državnog ureda za reviziju i to: Grad Zagreb na e-mail Središnjeg ureda Državnog ureda za reviziju, dok su druge jedinice lokalne i područne (regionalne) samouprave obvezne dostaviti link izvještaja na e-mail područnog ureda Državnog ureda za reviziju na čijem području je sjedište jedinice – Područni ured Karlova, dur.karlovac@revizija.hr 

3.2. Dostava proračunskih dokumenata Ministarstvu financija radi nadzora zakonitosti  
        Sukladno članku 79. Zakona o lokalnoj i područnoj (regionalnoj) samoupravi predsjednik predstavničkog tijela jedinice lokalne i područne (regionalne) samouprave dužan je na ocjenu zakonitosti dostaviti statut, poslovnik, proračun ili drugi opći akt nadležnom tijelu državne uprave u čijem je djelokrugu opći akt zajedno sa izvatkom iz zapisnika koji se odnosi na postupak donošenja općeg akta propisan statutom i poslovnikom, u roku od 15 dana od dana donošenja općeg akta. 

          Ministarstvo financija nadležno je za nadzor zakonitosti općih akata iz područja 
financija i to:  
        1. Proračuna za tekuću proračunsku godinu i projekcije za sljedeće dvije 
            proračunske godine (čl. 39. st. 1. Zakona o proračunu),  
        2. Odluke o izvršavanju Proračuna jedinica lokalne i područne regionalne 

            samouprave, te izmjene i dopune navedene odluke (čl. 14. st. 1. Zakona o                

            proračunu),  
         3. Izmjena i dopuna Proračuna (čl. 39. st. 2. Zakona o proračunu),  
         4. Odluke o privremenom financiranju jedinica lokalne i područne regionalne 
             samouprave (čl. 42. st. 2. Zakona o  proračunu) i  
         5. Odluke o porezima (čl. 42. i 43., a u svezi sa člankom 53. Zakona o lokalnim 
             porezima, Narodne novine, br. 115/16 i 101/17).  

        Nadzor zakonitosti akata od rednog broja 1. do 4. provodi Sektor za financijski i proračunski nadzor, dok nadzor zakonitosti akta pod rednim brojem 5. provodi Porezna uprava.  
        Dakle, jedinice lokalne i područne (regionalne) samouprave u obvezi su opće akte iz nadležnosti Ministarstva financija (proračun, odluku o izvršavanju proračuna, izmjene i dopune proračuna, te odluku o privremenom financiranju) u roku od 15 dana od dana donošenja općeg akta dostaviti poštom u papirnatom obliku na adresu  Ministarstvo financija, Sektor za financijski i proračunski nadzor, Katančićeva 5, Zagreb.  

3.3. Dostava ugovora o zaduženju te izvješća o zaduženju, danim jamstvima i suglasnostima (Obrazac IZJS)  
Zakonom o proračunu i Pravilnikom o postupku zaduživanja te davanja jamstava i suglasnosti jedinica lokalne i područne (regionalne) samouprave (Narodne novine, br. 55/09 i 139/10) propisana je obveza i rok dostave Ministarstvu financija ugovora o zaduženju, izvješća o  zaduženju, danim jamstvima i suglasnostima na Obrascu IZJS - Izvješće o zaduženju/jamstvu/suglasnosti. Skenirani ugovori i Obrasci IZJS (potpis 
župana/gradonačelnika/načelnika i pečat) dostavljaju se na e-mail adresu Ministarstva financija lokalni.proracuni@mfin.hr  u propisanom roku. 

3.4. Unos podataka iz proračuna u web aplikaciju za statističke potrebe  
Za potrebe statističkog praćenja, u posebnu web aplikaciju Ministarstva financija „Financijski planovi JLP(R)S“ raspoloživu na stranici https://www3.apis it.hr/wab/servlet/proweb/webjlprs/LogIN jedinice, kao i prethodnih godina, unose podatke iz dokumenata: 
       - proračuna za 2022. i projekcija za 2023. i 2024., 
       - privremenog financiranja za 2022. (u slučaju donošenja odluke o privremenom 
          financiranju) i 
       - svih izmjena i dopuna proračuna za 2022. 

Sve podatke u aplikaciju treba unositi kontinuirano, najkasnije 15 dana od dana stupanja na snagu svakog pojedinog dokumenta planiranja. Podatke u aplikaciju unosi Jedinstveni upravni odjel (voditelj računovodstveno knjigovodstvenih poslova). 
Budući da unos podataka do daljnjega nije moguć, jedinice lokalne i područne (regionalne) samouprave bit će pravovremeno obavještene o obvezi unosa navedenih podataka u novu aplikaciju, nakon što se ispune informatičko-tehnički preduvjeti za pokretanje nove aplikacije. 

3.5. Primjena načela transparentnosti 
Da bi se osiguralo ostvarenje načela transparentnosti i slobodan pristup informacijama kao i njihovo povezivanje, preuzimanje i ponovno korištenje, svi dokumenti objavljuju se u formatu pogodnom za daljnju obradu (word, excel). 
Kod predlaganja proračuna za razdoblje 2022.-2024. godine potrebno je uključivanje vremenske serije od 5 godina, koja će sadržavati podatke o izvršenju proračuna za 2020., plan proračuna za 2021. godinu, prijedlog proračuna za 2022. godinu i projekcije za 2023. i 2024. godinu. 
Zakonom o lokalnoj i područnoj (regionalnoj samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19 i 144/20) propisano je da su općina, grad i županija dužne na svojim mrežnim stranicama javno objaviti informacije o trošenju 
proračunskih sredstava tako da te informacije budu lako dostupne i pretražive. Jedan od mogućih načina objave informacija o trošenju proračunskih sredstava je tablični prikaz, odnosno na način kako Ministarstvo financija vodi isplatu iz državnog proračuna i objavljuje na svojim mrežnim stranicama https://mfin.gov.hr/istaknute-teme/drzavna-riznica/izvrsenje-proracuna/148  i https://mfin.gov.hr/istaknute-teme/drzavna-riznica/izvrsenje-proracuna/upit-o-placanjimaiz-drzavnog-proracuna-po-dobavljacima/2273 .  

4. PLANIRANJE RASHODA PRORAČUNSKIH KORISNIKA U SKLOPU DECENTRALIZIRANIH FUNKCIJA 

        Ukupan iznos sredstava potreban za osiguranje minimalnih financijskih standarda (bilančnih prava) u 2022. godini planira se na razini prethodne, odnosno 2021. godine.  
Tijela državne uprave koja su nadležna za decentralizirane funkcije u suradnji s nositeljima decentraliziranih funkcija, odnosno županijama, Gradom Zagrebom, gradovima i općinama, te u skladu s potrebama krajnjih korisnika (ustanova), određuju raspodjelu sredstava unutar zadanih limita za svaku pojedinu decentraliziranu funkciju.  

        Sredstva pomoći izravnanja za decentralizirane funkcije u 2022. godini, kao i 2021. godine, bit će osigurana u državnom proračunu Republike Hrvatske na razdjelu tijela (ministarstva i/ili drugog tijela državne uprave) 
nadležnog za određenu decentraliziranu funkciju. Radi se o sredstvima namijenjenima nositeljima decentraliziranih funkcija (županijama, Gradu Zagrebu, gradovima i općinama) koje iz namjenskog udjela poreza na dohodak ostvare manje sredstava nego im je potrebno za dostizanje minimalnih financijskih standarda te imaju pravo na pomoć izravnanja. 
  
          Na temelju odredaba Zakona o financiranju jedinica lokalne i područne (regionalne) samouprave (Narodne novine, br. 127/17 i 138/20) Vlada donosi, na godišnjoj razini, uredbu o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) 
samouprave za proračunsku godinu.  

          Vlada navedenom uredbom i svojim odlukama o minimalnim financijskim standardima utvrđuje bilančna prava, odnosno sredstva potrebna za osiguranje minimalnih financijskih standarda preuzetih decentraliziranih funkcija te način izračuna i doznake iznosa pomoći izravnanja.  

          Odluke o minimalnim financijskim standardima Vlada donosi, također na godišnjoj razini, na temelju odredaba posebnih zakona.  

          Postupanje s viškovima Sukladno odredbama Zakona o financiranju jedinica lokalne i područne (regionalne) samouprave, uredbom o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za proračunsku godinu je propisano da se sredstva za pokriće rashoda za decentralizirane funkcije osnovnog i srednjeg školstva, socijalne skrbi, zdravstva i vatrogastva, koje se prema posebnom zakonu prenose na jedinice lokalne i područne (regionalne) samouprave, osiguravaju iz:  

1. udjela u porezu na dohodak za decentralizirane funkcije i  
2. pomoći izravnanja za decentralizirane funkcije u iznosu koji im je potreban za 
    dostizanje minimalnih financijskih standarda za pojedinu decentraliziranu funkciju.  

           Ako se iz udjela u porezu na dohodak za decentralizirane funkcije ostvari manje sredstava od iznosa utvrđenog u odlukama Vlade o minimalnim financijskim standardima, jedinice lokalne i područne (regionalne) samouprave imaju pravo na pomoći izravnanja za decentralizirane funkcije u iznosu koji im je potreban za dostizanje minimalnih financijskih standarda za pojedinu decentraliziranu funkciju, utvrđenih odlukama Vlade o minimalnim financijskim standardima.  

           Pomoći izravnanja za decentralizirane funkcije su sredstva planirana u državnom proračunu Republike Hrvatske, na razdjelima ministarstava i drugih tijela državne uprave nadležnih za preuzete decentralizirane funkcije (osnovno i srednje školstvo, socijalnu skrb, zdravstvo i vatrogastvo).  

       U slučajevima kada jedinice lokalne i područne (regionalne) samouprave koje financiraju decentralizirane funkcije:  
         1. ostvare više sredstava iz dodatnog udjela u porezu na dohodak nego je to utvrđeno u odlukama Vlade o minimalnim financijskim standardima, tada taj višak sredstava mogu koristiti za financiranje decentraliziranih funkcija koje su preuzele.  

         2. ostvare više sredstava iz pomoći izravnanja nego je to utvrđeno u odlukama Vlade o minimalnim financijskim standardima tada su taj višak sredstava dužne uplatiti na račun državnog proračuna Republike Hrvatske u roku utvrđenom u uredbi o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave koju donosi Vlada za svaku proračunsku godinu.  

          3. ostvare više sredstava nego što je stvoreno obveza po rashodima koji se financiraju na temelju odluka o minimalnim financijskom standardima za određenu proračunsku godinu, a najviše do iznosa utvrđenog u odlukama o minimalnim financijskim standardima, koje Vlada donosi za svaku proračunsku godinu, tada taj višak 
sredstava mogu koristiti u sljedećoj proračunskoj godini za financiranje decentraliziranih funkcija koje su preuzele.  

Primjerice, minimalni standard utvrđen u odlukama Vlade o minimalnim financijskim standardima je 100 kuna.  

Slučaj 1.  
      Ako jedinica lokalne i područne (regionalne) samouprave iz dodatnog udjela u porezu na dohodak ostvari 105 kuna, a iz pomoći izravnanja 10 kuna, znači da je ostvarila iznos od 115 kuna sredstava za osiguranje minimalnih financijskih standarda, odnosno 15 kuna iznad minimalnog financijskog standarda.  
       U tom slučaju treba vratiti svih 10 kuna iz pomoći izravnanja, a 5 kuna iz dodatnog udjela u porezu na dohodak može zadržati i koristiti za financiranje decentraliziranih funkcija koje je preuzela. Ovih 5 kuna ulazi u rezultat koji planira u proračunu i iskazuje u izvještaju o izvršenju proračuna.  Za 10 kuna jedinica lokalne i područne (regionalne) samouprave u svojoj glavnoj knjizi treba umanjiti prihod iz državnog proračuna u okviru podskupine 635 Pomoći izravnanja za decentralizirane funkcije i evidentirati obvezu 
za povrat na osnovnom računu 23954 Ostale nespomenute obveze.  
       O tome treba obavijestiti nadležno ministarstvo kako bi u državnom proračunu umanjilo rashod iskazan u okviru 
podskupine 363 Pomoći unutar općeg proračuna te evidentiralo potraživanje na osnovnom računu 12921 Ostala nespomenuta potraživanja.  
       U proračunu za sljedeću proračunsku godinu jedinica lokalne i područne (regionalne) samouprave planirat će prihod u okviru podskupine 635 Pomoći izravnanja za decentralizirane funkcije u iznosu koji očekuje naplatiti iz državnog proračuna u sljedećoj proračunskoj godini, a najviše do iznosa sredstva utvrđenih u odlukama o minimalnim financijskim standardima.  

 
Slučaj 2.  
        Ako jedinica lokalne i područne (regionalne) samouprave iz dodatnog udjela u porezu na dohodak ostvari 98 kuna, a iz pomoći izravnanja deset kuna, znači da je ostvarila osam kuna iznad minimalnog financijskog standarda (ukupno 108 kuna).  

U tom slučaju treba, na račun državnog proračuna Republike Hrvatske u roku utvrđenom u uredbi, uplatiti osam kuna. Za tih osam kuna jedinica lokalne i područne (regionalne) samouprave u svojoj glavnoj knjizi treba umanjiti prihod iz državnog proračuna u okviru podskupine 635 Pomoći izravnanja za decentralizirane funkcije i evidentirati obvezu za povrat na osnovnom računu 23954 Ostale nespomenute obveze. 

O tome će obavijestiti nadležno ministarstvo kako bi u državnom proračunu umanjilo rashod iskazan u okviru podskupine 363 Pomoći unutar općeg proračuna te evidentiralo potraživanje na osnovnom računu 12921 Ostala nespomenuta potraživanja.  

I u ovom slučaju u proračunu za sljedeću proračunsku godinu planirat će prihod u okviru podskupine 635 Pomoći izravnanja za decentralizirane funkcije u iznosu koji očekuje naplatiti iz državnog proračuna u sljedećoj proračunskoj godini, a najviše do iznosa utvrđenih sredstva u odlukama o minimalnim financijskim standardima.  

Slučaj 3.  
Kada su stvoreni rashodi jedinice lokalne i područne (regionalne) samouprave manji od utvrđenog minimalnog financijskog standarda, tada jedinica lokalne i područne (regionalne) samouprave ima pravo na ostvareni prihod najviše do iznosa utvrđenog u odlukama o minimalnim financijskim standardima. Primjerice, bez obzira na to što 
su stvoreni rashodi 98 kuna, jedinica lokalne i područne (regionalne) samouprave ima pravo na 100 kuna.  
Ako je jedinica lokalne i područne (regionalne) samouprave ostvarila prihod do visine utvrđene u odlukama o minimalnim financijskim standardima u tom slučaju ostvarila je višak prihoda nad rashodima (dvije kune).  
Taj višak se prenosi u sljedeću proračunsku godinu preko 17 planiranog rezultata.  
S obzirom na neizvjesnost ovakvog ostvarenja, plan se može uskladiti s izvršenjem tek u izmjenama i dopunama proračuna sljedeće godine.  
Ako nadležno ministarstvo u tekućoj godini nije isplatilo cijeli iznos sredstava do visine utvrđene u odlukama o minimalnim financijskim standardima, tu razliku jedinica lokalne i područne (regionalne) samouprave u svojoj glavnoj knjizi treba iskazati zaduženjem osnovnog računa u okviru odjeljka 1635 Pomoći izravnanja za decentralizirane funkcije uz odobrenje osnovnog računa u okviru odjeljka 9635 Pomoći izravnanja za decentralizirane funkcije.  
U izvještaju o izvršenju proračuna za tekuću proračunsku godinu treba iskazati prihod na podskupini 635 Pomoći izravnanja za decentralizirane funkcije u iznosu koji je naplaćen, a u proračunu za sljedeću proračunsku godinu treba povećati plan na toj podskupini za iznos koji treba naplatiti u toj sljedećoj proračunskoj godini. 
Budući da u vrijeme izrade proračuna za sljedeću proračunsku godinu jedinica lokalne i područne (regionalne) samouprave ne zna hoće li ostvariti ukupna sredstva do visine utvrđene u odlukama o minimalnim financijskim standardima, za iznos koji će naplatiti u sljedećoj proračunskoj godini jedinica lokalne i područne (regionalne) samouprave treba povećati plan prihoda u izmjenama i dopunama proračuna sljedeće proračunske godine. 

 
5. METODOLOGIJA IZRADE PRIJEDLOGA FINANCIJSKOG PLANA PRORAČUNSKOG KORISNIKA JLP(R)S 

Proračunski korisnici jedinica lokalne i područne (regionalne) samouprave (upravni odjeli i korisnici za koje su oni nadležni) obvezni su izraditi financijske planove u skladu s odredbama Zakona o proračunu i pridržavati se Uputa. 
Proračunski korisnici jedinica lokalne i područne (regionalne) samouprave svoje financijske planove dostavljaju jedinici čiji su korisnici, odnosno nadležnom upravnom tijelu. 
Popis proračunskih korisnika Općine Kamanje objavljen je u Registru proračunskih i izvanproračunskih korisnika ( Narodne novine 68/15.). 
Proračunski korisnici Općine Kamanje koji su evidentirani u Registru korisnika proračuna su: 
        • Dječji vrtić Kamanje (pod brojem RKP 52217), 

Proračun i financijski planovi (dalje: planovi) izrađuju se za tekuću godinu (za koju se plan donosi) kao i predviđanja za naredne dvije godine. 

      Proračunski korisnik u financijskom planu treba iskazati sve svoje prihode i rashode bez obzira na moguće uplate dijela prihoda korisnika u proračun jedinice lokalne i područne (regionalne) samouprave ili podmirivanje rashoda direktno s računa proračuna. 

      Prijedlog financijskog plana proračunskih korisnika za razdoblje 2022.-2024. u skladu s člankom 29. Zakona o proračunu treba sadržavati: procjene prihoda i primitaka iskazane po vrstama za razdoblje 2022. – 2024. plan rashoda i izdataka za razdoblje 2022-2024., razvrstane prema proračunskim klasifikacijama, obrazloženje prijedloga financijskog plana. 
      Financijski plan čine prihodi i primici te rashodi i izdaci raspoređeni u programe. 
Svaki upravni odjel izrađuje zajednički plan za sve korisnike iz svog djelokruga na temelju dokumentiranog i obrazloženog zahtjeva. 

      Prilikom izrade financijskih planova, korisnici obavezno daju osnovne podatke o sebi kao: status, djelatnost, organizacijsku strukturu, skraćeni popis programa sa osnovnim financijskim pokazateljima i pokazateljima uspješnosti. 
      Kod izrade prijedloga financijskog plana za razdoblje 2021.-2023. primjenjuje se Pravilnik o proračunskom računovodstvu i Računskom planu. 

      Kod izrade financijskih planova ključno je napraviti vezu s proračunskim klasifikacijama u tom se dijelu nužno držati odredbi Pravilnika o proračunskim klasifikacijama. Općina će utvrditi programe, aktivnosti i projekte proračunskim korisnicima iz svoje nadležnosti. 
 

      Svi korisnici proračunskih sredstava Općine Kamanje obvezni su svoje prijedloge financijskih planova na trećoj razini računskog plana dostaviti prema programima, aktivnostima i projektima iz prethodne godine. U slučaju potreba pojedinih proračunskih korisnika za dodatnim programima, aktivnostima ili projektima, isto je potrebno navesti i obrazložiti. 

      Predstavničko tijelo jedinice lokalne i područne (regionalne) samouprave donosi proračun jedinice lokalne i područne (regionalne) samouprave za 2022. godinu na razini podskupine (treća razina računskog plana), a projekcije za 2023. i 2024. na razini skupine (druga razina računskog plana). 

      Prijedlog financijskog plana proračunskog korisnika JLP(R)S za razdoblje 2021.-2023. sadrži: 
      1. Procjenu prihoda i primitaka po vrstama za 2022.-2024. 
      2. Plan rashoda i izdataka za 2022.-2024.razvrstane prema proračunskim 
          klasifikacijama, 
      3. Obrazloženje prijedloga financijskog plana,  

5.1. Procjena prihoda i primitaka 

        Proračunski korisnici obvezni su izraditi procjenu prihoda i primitaka za razdoblje 2022.-2024. po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene. 

   Osnovni izvori financiranja jesu: 
1. Opći prihodi i primici  
2. Vlastiti prihodi  
3. Prihodi za posebne namjene  
4. Pomoći  
5. Donacije  
6. Prihodi od prodaje ili zamjene nefinancijske imovine i naknade s naslova    

          osiguranja i 
      7. Namjenski primici.  

 
1. U Izvor financiranja opći prihodi i primici proračuna uključeni su prihodi od poreza i prireza, prihodi od financijske imovine, prihodi od nefinancijske imovine, prihodi od administrativnih (upravnih) pristojbi i prihode od kazni.  
U izvor financiranja – opći prihodi i primici proračunski korisnik uključuje prihode koje ostvaruje iz  nadležnog proračuna, a koje planira u okviru podskupine  671 Prihodi iz proračuna za financiranje redovne djelatnosti proračunskih korisnika. 

2. Izvor financiranja vlastiti prihodi čine prihodi koje korisnik ostvari obavljanjem poslova na tržištu i u tržišnim uvjetima, a koje mogu obavljati i drugi pravni subjekti izvan općeg proračuna (iznajmljivanje prostora, pružanje usluga i drugo). Vlastiti prihodi iskazuju se u okviru podskupine 661 Prihodi od prodaje proizvoda i robe te pruženih usluga.  

3. Izvor financiranja prihodi za posebne namjene čine prihodi čije su korištenje i namjena utvrđeni posebnim zakonima i propisima. Primjeri takvih prihoda jesu: komunalna naknada, komunalni doprinos, spomenička renta, vodni doprinos, doprinos za šume.
  
4. Izvor financiranja pomoći čine prihodi ostvareni iz drugih nenadležnih proračuna, ostalih subjekata unutar općeg proračuna, od inozemnih vlada, od međunarodnih organizacija te institucija i tijela EU.  
Prihodi koje proračunski korisnici ostvare od drugih proračuna koji im nije nadležan planiraju se na podskupini računa 636 Pomoći proračunskim korisnicima iz proračuna koji im nije nadležan.  
Prihodi koje jedinice lokalne i područne (regionalne) samouprave ostvare iz pomoći izravnanja za financiranje decentraliziranih funkcija planiraju se na podskupini 635 Pomoći izravnanja za decentralizirane funkcije.  

5. Izvor financiranja donacije čine prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna. Proračunski korisnici ne mogu planirati donacije (skupina 663) od drugih proračuna i proračunskih korisnika.  

6. Izvor financiranja prihodi od prodaje ili zamjene nefinancijske imovine i naknade s naslova osiguranja čine prihodi ostvareni prodajom ili zamjenom nefinancijske imovine i od  naknade štete s osnove osiguranja, a mogu se koristiti samo za kapitalne rashode. Kapitalni rashodi jesu: rashodi za nabavu nefinancijske imovine, rashodi za održavanje nefinancijske imovine, kapitalne pomoći koje se daju trgovačkim društvima u kojima država, odnosno jedinica lokalne i područne (regionalne) samouprave ima odlučujući utjecaj na upravljanje za nabavu nefinancijske imovine i dodatna ulaganja u nefinancijsku imovinu te ulaganja u dionice i udjele trgovačkih društava.  

7. Izvor financiranja namjenski primici čine primici od financijske imovine i zaduživanja, čija je namjena utvrđena posebnim ugovorima i/ili propisima.  

Proračunski korisnici obvezni su napraviti plan vlastitih prihoda na trećoj razini računskog plana za 2022. godinu, te projekcije prihoda na drugoj razini računskog plana za 2023.-2024.godinu. 
5.2. Prijedlog Plana rashoda i izdataka 

Proračunski korisnici jedinica lokalne i područne (regionalne) samouprave obvezni su izraditi prijedlog plana rashoda i izdataka za razdoblje 2022.-2024.godine razvrstane prema proračunskim klasifikacijama u skladu s Pravilnikom o proračunskim klasifikacijama i Pravilnikom o proračunskom računovodstvu i Računskom planu. 

Proračunski korisnik jedinice lokalne i područne (regionalne) samouprave rashode i izdatke za 2022. godinu planira na razini podskupine (treća razina računskog plana), a za 2023. i 2024. na razini skupine (druga razina računskog plana). 

Upravna vijeća proračunskih korisnika jedinice ( vrtić) obvezni su usvojiti financijski plan do kraja godine, kako bi se od 1. siječnja 2022. mogle preuzimati i izvršavati nove obveze. 

Temeljem zahtjeva nadležne lokalne jedinice proračunski korisnik može izrađivati i prijedlog financijskog plana na razini odjeljka (četvrta razina računskog plana), međutim upravno vijeće ili drugo upravljačko tijelo obvezno je usvojiti financijski plan korisnika, a predstavničko tijelo proračun za 2021. godinu na razini podskupine (treća razina računskog plana), a projekcije za 2023. i 2024. na razini skupine (druga razina računskog plana). 

Upravna tijela nadležna za proračunske korisnike obvezna su planirati rashode za zaposlene i materijalne rashode svojih korisnika proračuna u okviru skupine računa 31 i 32, a ne na računima podskupine 363 (pomoći unutar opće države), niti u okviru podskupine 381 (tekuće donacije) i podskupine 382 (kapitalne donacije). 

Planiranje sredstava u proračunu za pokriće neočekivanih, neplaniranih ili nedovoljno planiranih izdataka vrši se u skladu sa člankom 56. Zakona o proračunu u visini proračunske pričuve. Za planiranje proračunske pričuve koristit će se konto 329 i naziv Proračunska pričuva, dok će se u slučaju trošenja ove stavke izvršenje pratiti prema vrsti rashoda. 

5.3. Obrazloženje financijskog plana 

U skladu s člankom 30. Zakona o proračunu proračunski korisnici su dužni uz prijedlog financijskog plana izraditi i 
dostaviti obrazloženje prijedloga financijskog plana. 
Obrazloženje prijedloga financijskog plana sadrži: 
a) sažetak djelokruga rada proračunskog korisnika, 
b) obrazložene programe, 
c) zakonske i druge podloge na kojima se zasnivaju programi,  
d) usklađene ciljeve, strategiju i programe s dokumentima dugoročnog razvoja, 
e) ishodište i pokazatelje na kojima se zasnivaju izračuni i ocjene potrebnih sredstava za provođenje programa, 
f) izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini,  
g) ostala obrazloženja i dokumentaciju. 

Budući da se financijski plan, odnosno proračun čiji se posebni dio sastoji od financijskih planova proračunskih korisnika, usvaja za trogodišnje razdoblje važno je obrazložiti programe od godine do godine. 
Odstupanja od onog što je prethodnih godina planirano sa projekcijama 2023. i 2024., i što je već usvojeno prethodne godine, ali na manje razrađenoj razini potrebno je u ovome dijelu obrazložiti, navodeći zbog čega dolazi do razlika u odnosu na projekcije dane prethodne godine. 

 

5.4. Obrazloženje programa 

Program je skup neovisnih, usko povezanih aktivnosti i projekata usmjerenih ispunjenju zajedničkog cilja. 
Mjerenje rezultata programa osigurava jasniju i učinkovitiju dodjelu sredstava. Prilikom izrade obrazloženja naglasak je potrebno staviti na ciljeve koji se programima namjeravaju postići i pokazatelje uspješnosti realizacije tih ciljeva. 

Obrazloženje cilja nekog programa mora odgovoriti na sljedeća pitanja: 
- što se ovim programom želi postići  
- kako se nastoji realizirati program  
 - tko je korisnik ili primatelj usluge. 

U opisu programa i njihovih ciljeva važno je istaknuti uštede do kojih će dovesti realizacija utvrđenih ciljeva, a moguće je dodati i objašnjenje posljedica koje bi nastale u slučaju neprovedbe ovoga programa ili neprovedbe u predloženom obuhvatu ili predviđenom razdoblju. 
U okviru procjene potrebnih sredstava potrebno je navesti ishodište i pokazatelje na kojima se zasnivaju izračuni i ocjene potrebnih sredstava za provođenje programa, odnosno aktivnosti/projekata. 

Dakle, kako bi se pratilo ostvarenje ciljeva programa za trogodišnje razdoblje potrebno je definirati pokazatelje uspješnosti. Pokazatelji uspješnosti predstavljaju podlogu za mjerenje učinkovitosti provedbe programa. Dobri pokazatelji trebaju biti: 
• specifični – da zaista mjere ono što treba mjeriti, 
• mjerljivi – u pogledu kvalitete i/ili količine, 
• dostupni – u okviru prihvatljivih troškova, 
• relevantni – u odnosu na definirani cilj i 
• vremenski određeni – da se definirani ciljevi izvrše u zadanom vremenskom roku. 

Glavna karakteristika pokazatelja uspješnosti je mjerljivost stoga ih je potrebno brojčano iskazati ili jasno i nedvosmisleno izraziti. U obrazloženju financijskog plana koriste se dvije vrste pokazatelja: pokazatelj učinka i pokazatelj rezultata. 
Pokazatelj učinka treba dati informaciju o učinkovitosti, dugoročnim rezultatima te društvenim promjenama koje se postižu ostvarenjem cilja. 
Svi korisnici proračunskih sredstava Općine Kamanje obvezni su se pridržavati programske sheme Općine, a u slučaju potrebe nekih novih projekata ili aktivnosti, iste su obvezni obrazložiti kao i sve ostale programe, te zatražiti od Upravnog odjela za proračun i financije dopunu programa. 

5.5. Krajnji korisnici proračunskih sredstava Općine Kamanje 

      Svi ostali krajnji korisnici proračunskih sredstava Općine Kamanje (udruge, ustanove koje se financiraju iz proračuna Općine po posebnim propisima) obvezni su Jedinstvenom upravnom odjelu  dostaviti svoje prijedloge odnosno zahtjeve za proračunskim  sredstvima za narednu godinu a za kapitalne projekte za naredne tri godine. 
      Svi korisnici moraju svoje prijedloge financijskog plana dostaviti na osnovi ovih Uputa, a sukladno odredbama Zakona o proračunu. To znači da financijski plan sadrži prihode i primitke iskazane po vrstama, rashode i izdatke predviđene za trogodišnje razdoblje razvrstane prema proračunskim klasifikacijama i detaljno obrazloženje financijskog plana odnosno potrebe za proračunskim sredstvima. 
       Svoje prijedloge financijskih planova krajnji korisnici dostavljaju u rokovima propisanim ovim Uputama. 
       Nepravovremeno dostavljeni i nepotpuni zahtjevi neće se razmatrati u pripremi Prijedloga proračuna Općine Kamanje. 

 
5.6. Način podnošenja zahtjeva ostalih korisnika proračuna 

U udrugama koje svojim programima/projektima osiguravaju javne potrebe od interesa za Općina Kamanje u kulturi, te u području sporta, socijalne i humanitarne djelatnosti, financijsku potporu iz proračuna Općine Kamanje za 2021. godinu, a u visini osiguranih sredstava dodijelit će se temeljem provedenog natječaja, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ( Narodne novine broj 26/15. ). 

Konačnu Odluku o raspodjeli financijske potpore programima / projektima udruga za 2022. godinu donijeti će Općinski načelnik Općine Kamanje na prijedlog Povjerenstva za ocjenu projekata Općine Kamanje, a obavijest o rezultatima natječaja bit će objavljena na Oglasnoj ploči Općinske uprave na adresi Kamanje, Kamanje 106 i na web stranici Općine Kamanje. 
6. OKVIRNI PRIJEDLOG OPSEGA FINANCIJSKOG PLANA
Posljednjim Izmjenama i dopunama Zakona o proračunu iz 2015. godine jače se srednjoročni proračunski okvir na više načina, između ostaloga i kroz uvođenje tzv. dvojnih limita, a sve kako bi se postigla viša razina odgovornosti u ispunjavanju predviđenih programa i aktivnosti te ojačala fiskalna disciplina. Slijedom toga, a temeljem Izmjena i dopuna Zakona o proračunu iz 2015. godine jedinice lokalne i područne (regionalne) samouprave za svoje proračunske korisnike utvrđivati dva limita. Jedan limit će se utvrđivati ovisno o sredstvima potrebnim za provedbu postojećih programa, odnosno aktivnosti ( koje proizlaze iz trenutno važećih propisa), a drugi limit će se utvrđivati ovisno o sredstvima potrebnim za provedbu novih ili promjenu postojećih programa, odnosno aktivnosti. 
Tablica- limit ukupnih rashoda za korisnike proračuna (izvor financiranja Općina Kamanje) – plaće i materijalni troškovi

	                                                                                2022                               2023                      2024

	RKP    Općina    Ostvareno    Plan     1 limit   2 limit       Plan    1 limit    2 limit     Plan  1 limit  2 limit  Plan
         Kamanje/     2020.      2021.                               2022.                           2023.                      2024.

       Proračunski
           Korisnik

	52217   Dječji vrtić

            Kamanje     0,00  208.000  250.000              967.000   967.000          985.800                 988.300


Tablica- limit za provedbu programa (kapitalni rashodi) za korisnike
	                                                                                2022                               2023                      2024

	RKP    Općina    Ostvareno    Plan     1 limit   2 limit       Plan    1 limit    2 limit     Plan  1 limit  2 limit  Plan

         Kamanje/     2020.      2021.                               2022.                           2023.                      2024.

       Proračunski

           Korisnik

	52217   Dječji vrtić

            Kamanje        0,00     0,00     0,00                  13.000   13.000            10.000                 8.000,00


Limit 1 - Sredstva potrebna za provedbu postojećih programa

Limit 2 - Sredstva potrebna za uvođenje i provedbu novih ili promjenu postojećih programa (aktivnosti/projekata)



7. NOVA UREDBA O SASTAVLJANJU I PREDAJI IZJAVE O FISKALNOJ ODGOVORNOSTI I IZVJEŠTAJA O PRIMJENI FISKALNIH PRAVILA
 
Početkom godine stupio je na snagu novi Zakon o fiskalnoj odgovornosti (Narodne novine, br. 111/18) na temelju kojeg je izrađen novi Prijedlog uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila. Za Prijedlog uredbe zaključena je procedura savjetovanja s javnošću.  
Izjava o fiskalnoj odgovornosti daje se i nadalje na temelju Upitnika o fiskalnoj odgovornosti, nalaza Državnog ureda za reviziju odnosno vanjske revizije i raspoloživih informacija. 
Postroženi su uvjeti za davanje Izjave 1 a. bez utvrđenih slabosti i nepravilnosti, a pitanja iz Upitnika proširuju se i na područja transparentnosti i upravljanja imovinom.  
Predloženo je uvođenje obvezne izobrazbe iz područja fiskalne odgovornosti za ministre, čelnike drugih državnih tijela, općinske načelnike, gradonačelnike odnosno župane i čelnike svih ostalih proračunskih i izvanproračunskih korisnika.  
U Upitniku je predviđeno brisanje pojedinih pitanja, kao i dopune postojećih te nova pitanja iz svih područja koja se testiraju Upitnikom, pa tako i iz područja planiranja proračuna, odnosno izrade financijskog plana. U kontekstu izrade financijskih planova i proračuna jedinica lokalne i područne (regionalne) samouprave za razdoblje 2022. - 
2024., u pitanjima iz područja planiranja iz prijedloga Upitnika o fiskalnoj odgovornosti naglasak je stavljen na nužnost uravnoteženja financijskog plana proračunskog i izvanproračunskog korisnika jedinice lokalne i područne (regionalne) samouprave, odnosno proračuna jedinice lokalne i područne (regionalne) samouprave za naredno 
trogodišnje razdoblje na način da uključuje procjenu rezultata poslovanja tekuće godine koji se prenosi u sljedeću(e) proračunsku(e) godinu(e).  
U slučaju da Općina Kamanje odnosno proračunski korisnici proračuna Općine Kamanje planiraju sukcesivno trošenje viškova odnosno pokriće manjkova, uz proračun odnosno financijski plan mora biti donesen akt koji sadrži analizu nastanka tako značajnog viška odnosno analizu i ocjenu postojećeg financijskog stanja institucije; 
prijedlog mogućnosti za smanjenje ili ukidanje određenih naknada koje se naplaćuju za usluge koje pružaju proračunski korisnici odnosno prijedlog mjera za otklanjanja utvrđenih uzroka nastanka negativnog poslovanja te mjera za stabilno održivo poslovanje; način i svrhu za koju će se upotrijebiti navedeni višak u zadanom trogodišnjem okviru odnosno akcijski plan provedbe navedenih mjera (s opisom mjere, načinom provedbe, rokom provedbe, imenom i prezimenom odgovorne osobe) s očekivanim financijskim i ekonomskim učinkom.  
O donošenju akta usvojenog od strane predstavničkog tijela, odnosno upravnog vijeća ili drugog upravljačkog tijela, potrebno je priložiti dokaz uz pitanje u Upitniku. Posebni dio proračuna Općine Kamanje mora biti sastavljen od prikupljenih i objedinjenih prijedloga financijskih planova proračunskih korisnika proračuna jedinice u koji su uključeni svi vlastiti i namjenski prihodi i primici proračunskih korisnika, što će se također testirati pitanjem koji je sastavni dio Upitnika. 

8. VREMENSKA DINAMIKA IZRADE PRORAČUNA ZA 2021.-2023. GODINU  

_______________________________________________________________________


 Izvršitelj

                  zadatak


                          rok

_______________________________________________________________________

Proračunski korisnici,
 Jedinstvenom upravnom odjelu dostavljaju       15.09.2021.
Ostali korisnici                     potpisom i pečatom ovjerene prijedloge

                                         financijskih planova

_______________________________________________________________________

Jedinstveni upravni odjel
 Izrada Nacrta Proračuna za proračunsku           15.10.2021. 

                                         godinu i projekcije za slijedeće dvije godine,
                                         i dostavlja Općinskom načelniku

_______________________________________________________________________

Općinski načelnik
          Utvrđuje prijedlog proračuna i projekcije            15.11.2021.

                                        te ih podnosi predstavničkom tijelu na 





donošenje.                                         

_______________________________________________________________________

Općinsko vijeće
           Predstavničko tijelo donosi Proračun za 2022.    31.12.2021.
                                         i projekcije za 2023. i 2024. godinu 
_______________________________________________________________________

Proračunski korisnici

Nakon što je usvojen Proračun Općine Kamanje  31.12.2021.

                                        proračunski korisnici obvezni su usvojiti svoje

                                        financijske planove

_______________________________________________________________________


9. PREUZIMANJE MATERIJALA  

Na internet stranici Općine Kamanje, www.kamanje.hr Možete preuzeti:  

         - Upute za izradu proračuna jedinica lokalne i područne (regionalne) samouprave 
           za razdoblje 2022.-2024. godinu. 

         - Prilog 1- Model financijskog plana za proračunskog korisnika jedinice lokalne i 
           područne (regionalne) samouprave. 







PROČELNICA JUO KAMANJE:








Anita Matešić Štajcer

 


